Ray Dalio เจอปีที่ยากลำบาก ผลตอบแทนติดลบ! ลูกค้ารายใหญ่ถอนเงินออก! - FINNOMENA
กองทุน Pure Alpha II ของ Ray Dalio ทำผลตอบแทนติดลบที่ -18.6% ในเดือนสิงหาคม ในขณะที่ลูกค้ารายใหญ่เริ่มถอนเงินทุนออก รวมเป็นจำนวนเงินทั้งสิ้น 3.5 หมื่นล้านเหรียญในช่วง 7 เดือนแรกของปี
11 พ.ย. 2563

ผลตอบแทนกองทุน Pure Alpha II กองทุนเรือธงของ Ray Dalio ทำผลตอบแทนติดลบที่ -18.6% ในเดือนสิงหาคม ในขณะที่ลูกค้ารายใหญ่เริ่มถอนเงินทุนออก รวมเป็นจำนวนเงินทั้งสิ้น 3.5 หมื่นล้านเหรียญในช่วง 7 เดือนแรกของปี
Bridgewater กำลังมีผลตอบแทนตามหลังคู่แข่งอย่าง Caxton Associates และ Brevan Howard Asset Management ที่ทำผลตอบแทนเป็นบวกสองหลักเป็นที่เรียบร้อย
ขณะนี้ทีมงาน Investment ของ Bridgewater กำลังทำการปรับเปลี่ยนโมเดลการลงทุนอีกครั้ง หลังธนาคารกลางทั่วโลกอัดฉีดสภาพคล่องจำนวนมาก โดยใช้เวลามากกว่า 1 เดือนเพื่อหยุดพักการใช้กลยุทธ์เดิมที่อาจไม่สามารถใช้งานได้ในภาวะตลาดปัจจุบัน
ทั้งนี้นับเป็นปีที่สองต่อเนื่องที่ระบบ Computer model ของ Bridgewater คาดการณ์ตลาดผิดพลาด
อย่างไรก็ตาม Dalio ได้พยายามมองสถานการณ์ในแง่ดีว่า “มนุษย์มีแนวโน้มที่จะเรียนรู้จากความผิดพลาดมากกว่าความสำเร็จ และในปีนี้เรากำลังได้เรียนรู้มากมาย”
    แท็ก:
แชร์บทความ: